หลายวันมานี้เมื่อตอนวันพุธที่ผ่านมา (29/01) ผมมีเพศสัมพันธ์กับเพื่อนในช่วงเริ่มต้นไม่ได้สวมถุงยางแต่พอมาถึงช่วงกลางๆค่อยใส่ เพื่อนคนนั้นกำลังเป็นหวัดผมเองก็ติดหวัดมา หลังจากนั้นพอมาถึงวันเสาร์ (01/02) ผมสังเกตความผิดปกติคือ "มีอาการแสบขัดบริเวณปลายอวัยวะเพศชายขนาดปัสสาวะ และเย็นวันนั้นเริ่มมีอาการมีของเหลวสีเหลืองไหลออกมาจากปลายอวัยวะเพศ(น้ำหนอง) " ผมอยากทราบว่าผมเป็นอะไรเท่าที่หาข้อมูล ผมมีความเสี่ยงเป็นโรคหนองใน หรือทางเดินปัสสาวะติดเชื้อ ผมไม่แน่ใจในสองอย่างนี้ แต่วันนี้ (02/02/63) ผมไปหาที่ ร.พ แนะนำให้ตรวจเลือดและตรวจปัสสาวะ ผลตรวจปัสสาวะของผม ปรากฏว่าปัสสาวะติดเชื้อ ผลตรวจเลือดต้องรอวันพฤหัส ช่วงบอกความเป็นไปได้ที่จะเกิดขึ้นหน่อยครับ อย่างเช่น เป็นหนองใน แต่สามารถรักษาให้หายขาดได้นะ หรือ ต้องดูแลตัวเองยังไง เป็นครั้งแรกที่มีอาการแบบนี้เลยครับ รู้สึกกังวนใจเพราะวันพฤหัส ทาง ร.พ จะใก้ผมไปตรวจที่ศูนย์คัดกรองผู้ติดเชื้อ HIV
สวัสดีค่ะ อาการปัสสาวะแสบขัดมีหนองไหลอาจเกิดจาก-ติดโรคติดต่อทางเพศสัมพันธ์เช่น หนองในแท้ หนองในเทียม หรือเชื้อแบคทีเรียชนิดอื่นๆ-มีการบาดเจ็บในท่อปัสสาวะหลังเกิดอุบัติเหตุ การกระแทก หรือการใส่สายสวนปัสสาวะ-กระเพาะปัสสาวะอักเสบ-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วยหนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศการวินิจฉัยมีทั้งการตรวจร่างกายพบรอยโรคที่เข้าได้ มีประวัติเสี่ยง และอาจยืนยันด้วยการตรวจปัสสาวะการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมมารับประทานด้วย เนื่องจากหนองในแท้และหนองในเทียมมักเกิดร่วมกัน หลังรับประทานยา ผู้ป่วยส่วนใหญ่ก็มักจะหายขาดจากโรค ในบางรายที่รับประทานยาไปแล้ว ยังมีอาการของโรคอยู่อาจเกิดจากการดื้อยาหรือยาไม่ตรงกับโรค ควรกลับไปพบแพทย์ที่รักษาอีกครั้งส่วนเรื่องของ hiv นั้น ต้องทำการตรวจเลือดเพื่อยืนยัน ให้ผลได้ค่อนข้างแน่นอนที่ 1 เดือน แต่ควรไปยืนยันอีีกครั้งที่ 3 เดือน ควรกลับไปตามแพทย์นัด ยังไม่ต้องกังวลมากจนเกินไปนะคะ